Eelnõu

N A R V A   L I N N A V O L I K O G U

MÄÄRUS                                                

Narva                                                                                                                 05.2008a nr

Narva Linnavolikogu määruse 30.11.2006. a nr 48 “Narva Linna Ehitusmääruse kinnitamine” muutmine

Juhindudes Kohaliku omavalitsuse korralduse seaduse § 22 lõike 1 punktist 29, 22 lõikest 2; Haldusmenetluse seaduse § 69 lõikest 2, 

Linnavolikogu määrab:

1. Muuta Narva Linnavolikogu määruse 30.11.2006. a nr 48 “Narva Linna Ehitusmääruse kinnitamine” täiendades järgneva sõnastusega:
§ 18 Üldmõisted

(4) Üksikelamu käesoleva määruse tähenduses on alaliseks elamiseks mõeldud hoone.

(5) Suvemaja käesoleva määruse tähenduses on hooajalise kasutusega elamisruumidega varustatud hoone.

(6) Ehitusjoon käesoleva määruse tähenduses on hoonestusepiir, mille minimaalne kaugus seaduslikul alusel püstitatud hoonete väljakujunenud tänavapoolsest piirist on vähemalt 3,0 m.

§ 19¹ Nõuded piirdeaedadele

(1) Lubatud ja linnakeskkonda sobivad tänavapoolsed piirdeaiad on: võrkpiire, sepispiire ja keevitatud piire, puitpiire, hekk ja aiamüür. 

(2) Piirdeaed peab täitma oma eesmärki (maa-ala piiritlemine, tõkestamine, varjamine) ning sobiks arhitektuurselt linnaolustikku. 

(3) Üldjuhul võib piirde kõrgus olla kuni 1,5 m. Piirete kõrgused ja stiil määratakse projekteerimistingimustes lähtuvalt ümbruskonnast ning seaduslikult paigaldatud ümbritsevate piirete kõrgustest.
(4) Üksikelamuid, suvemaju eraldava piirde materjal ja kõrgus lepitakse naabrite vahel kokku.
(5) Võrkaed, mis on läbipaistev, ei takista vaadet ja ei kaitse müra eest. Võrkaia rajamiseks kasutatakse keevisvõrke või ahelvõrke. Postideks kasutakse tüüpseid tehas valmistatud võrkaiaposte või metallposte.

(6) Sepispiirded ja keevitatud piirded, mis sobivad viimistletud  arhitektuuri ning aiakujundusega. Sepispiirde motiiv ning ornamentika sõltub suuresti ehitise arhitektuurist. Roostetamise vältimiseks on aed soovitav rajada alusmüürile, mille kõrgus ei või olla kõrgem kui 1/3 piirde kõrgusest.
(7) Puitpiire on:

1) Lippaed, mille tugilatile kinnitatakse vertikaalselt aialipid, mille mõõtmed valitakse sõltuvalt piirde välisilmest. Traditsiooniliselt kasutatakse aialipiks 19-25 mm paksust ja 70 – 100 mm laiust lauda. Lippide vahekauguseks jäetakse 3-4 cm. Aialipid võivad asetuda vertikaalselt, horisontaalselt, diagonaalselt. Lippide tippe valmistatakse erineva kujuga (tasane, ümardatud, teravdatud, nooljaks lõigatud jt).

2) Plankaed, mille tihedate plangulaudade asetus võib olla vertikaalne, horisontaalne. Plankaiad on  Narva linnakeskkonda sobimatud.
(8) Korrapäraseks pügatud või vabas kasvukujus hekk sobib linnakeskkonda suurepäraselt krundipiirdeks. Heitlehise või igihalja heki kindlustamiseks võib heki taha rajada tagasihoidliku võrkaia. 
(9) Aiamüüri kujundamisel tuleb eelkõige lähtuda lähedal asuvate hoonete arhitektuurist ning kasutatud ehitusmaterjalidest. Müüre rajatakse tellistest, graniitplokkidest, looduslikust kivist. Müür kaetakse soovitavalt katteplaadiga, mis peab olema kombineeritud kergete ja ažuursete materjalidega.
§ 21¹ Projekteerimistingimustes sätestatavad nõuded ehitistele

(1) Krundi hoonestus peab järgima tänava väljakujunenud ehitusjoont.

(2) Hoonestuse võib paigutada krundile risti või paralleelselt krundi tänavapoolse piiriga.

(3) Ehitiste kõrgused määratakse individuaalselt projekteerimistingimustega.
(4) Lubatud katusekatte materjal on tuldtõkestav, vastavalt ehitusmaterjalide ja-toodete terviseohutuse nõuetele. Keelatud on kasutada asbesti sisaldavaid materjale.

(9) Ehitiste välisviimistlus määratakse projekteerimistingimustega. Keelatud on pleki kasutamine. Palkehitiste projekteerimise korral linnas, AÜ-s Retšnoi ja AÜ-s Mebelštsik peab ehitise vooderdama väljastpoolt vooderdusmaterjaliga (välja arvatud aiandusühistu territooriumil).

(11) Elumaja kõrguse muutmiseks tuleb teostada säilitavate tarindite tehnilise seisukorra ekspertiis, välja selgitades teise korruse juurdeehitamise võimalused.

§ 22 Projekteerimistingimuste taotlemine
(4) Detailplaneeringu koostamiseta üksikelamu ehitusprojektide projekteerimistingimuste määramine delegeeritakse Narva Linnavalitsusele.

(5) Detailplaneeringu koostamiseta suvemaja ehitusprojektide projekteerimistingimuste määramine delegeeritakse Narva Linnavalitsusele.

2. Määrus jõustub seadusega sätestatud korras.

Mihhail Stalnuhhin
Linnavolikogu esimees

